ชาวโคราชลงปั่นเพื่อพ่อ ปิดยอดทะลุ3หมื่นคน
เมื่อช่วงบ่ายวันที่ 10 พ.ย. ที่จุดลงทะเบียนปั่นจักรยาน Bike For Dad ปั่นเพื่อพ่อ ศาลากลางจังหวัดนครราชสีมา นายวิเชียร จันทรโณทัย ผวจ.นครราชสีมา เปิดเผยว่า ล่าสุดลงทะเบียนแล้ว 27,185 คน และยังมีการลงทะเบียนเพิ่มต่อเนื่อง ซึ่งเราจะปิดการลงทะเบียนในช่วงเย็น คาดว่าคงจะไม่น้อยกว่า 30,000 คน ซึ่งทางจังหวัดได้เตรียมการรองรับจำนวนผู้เข้าร่วมกิจกรรมไว้บริเวณหน้าอนุสาวรีย์ ร.5 จะสามารถจุได้ประมาณ 3,000 คัน ส่วนที่เหลือจะตั้งแถวขบวนจักรยานบนถนนราชดำเนินยาวไปถึงประตูเข้ากองทัพภาคที่ 2 ระยะทางประมาณ 1-2 กม. ทั้งนี้ยืนยันว่ามีความพร้อมเต็มที่ตามเส้นทางและการดูแลความปลอดภัย ส่วนจุดพักเราเตรียมไว้ภายในกองบิน 1,ทั้งนี้เส้นทางถนนราชดำเนิน อนุสาวรีย์ท้าวสุรนารี (คุณย่าโม) ถือเป็นเส้นทางสิริมงคล การปั่นจริงวันที่ 11 ธ.ค.2558 ต้องมีความพร้อมทั้งด้านจำนวน ด้านความเรียบร้อย และที่สำคัญประชาชนต้องมีความพร้อมด้านร่างกาย เพื่อร่วมเทิดพระเกียรติ พระบาทสมเด็จพระเจ้าอยู่หัว ในวโรกาสที่ทรงเจริญพระชนมพรรษา 88 พรรษา,นายไพฑูรย์ จำรัสจุฬาเนตร อายุ 60 ปี อาชีพ ค้าขาย อยู่บ้านเลขที่ 406 หมู่ 10 ต.เมืองปัก อ.ปักธงชัย ซึ่งพิการแขนซ้ายขาดเหลือเพียงข้อพักศอกมาตั้งแต่เกิด เดินทางไปพร้อมนำเอกสารประจำตัวบัตรประชาชนและบัตรประจำตัวคนพิการ เข้าสู่ระบบลงทะเบียนปั่นจักรยาน พร้อมเผยว่า ตั้งใจมาลงทะเบียนปั่นครั้งนี้ไม่ยอมพลาดอย่างเด็ดขาด เพราะครั้งที่แล้วปั่นเพื่อแม่ ไม่ได้ร่วมกิจกรรม จึงรู้สึกเสียใจและเสียดาย และตนมีความสามารถอยู่แล้วด้วย จึงขอเชิญชวนคนไทยทั้งประเทศ คนต่างชาติได้เข้ามามีส่วนร่วมกันเพื่อพ่อ โดยอยากขอให้พระองค์ทรงพระเจริญยิ่งยืนยาวนาน ให้สุขภาพพระวรกายแข็งแรง เพื่อพ่อและเพื่อประเทศชาติรุ่งเรืองยิ่งขึ้นไป.
เมื่อช่วงบ่ายวันที่ 10 พ.ย. ที่จุดลงทะเบียนปั่นจักรยาน Bike For Dad ปั่นเพื่อพ่อ ศาลากลางจังหวัดนครราชสีมา นายวิเชียร จันทรโณทัย ผวจ.นครราชสีมา เปิดเผยว่า ล่าสุดลงทะเบียนแล้ว 27,185 คน และยังมีการลงทะเบียนเพิ่มต่อเนื่อง
ลงทะเบียน,ปั่นจักรยาน,ปั่นเพื่อพ่อ,Bike For Dad,นครราชสีมา,วิเชียร จันทรโณทัย,ไพฑูรย์ จำรัสจุฬาเนตร,ข่าว